Foto: U.S. Navy Karib dengizidagi Sen-Marten fransuz orolida «Irma» dovuli oqibatida sakkiz kishi halok bo‘ldi. Bu haqda Reuters Fransiya ichki ishlar vaziri Jyerar Kollonga asosan xabar qilmoqda. Dovulga besh toifadan eng kuchlisi – beshinchisi berildi. Dovul ichida shamol tezligi soatiga 300 kilometrga yetmoqda. Avvalroq «Irma» tufayli Puerto-Rikoda 900 mingga yaqin kishi elektr ta’minotisiz qolgani xabar berilgandi.